વિધાનસભા ચૂંટણીના બીજા તબક્કાના મતદાનના બે દિવસ અગાઉ અમદાવાદમાં ભાજપ અને કોંગ્રેસ દ્વારા ઝંઝાવાતી પ્રચારની તૈયારી કરવામાં આવી છે. ભાજપ દ્વારા આવતી કાલે અમદાવાદની સાત વિધાનસભામાં વડા પ્રધાન નરેન્દ્ર મોદીના મેગા રોડ શોની તૈયારી શરૂ કરવામાં આવી હતી. વાસણાના ધરણીધર દેરાસરથી એલિસબ્રિજ, વેજલપુર, દાણીલીમડા, દરિયાપુર, જમાલપુર-ખાડિયા બાપુનગર સહિતની વિધાનસભાને આવરી લેતા વિસ્તારમાં વડા પ્રધાન મોદીના અત્યાર સુધીના મેગા રોડ શો કરતા પણ ભવ્ય મેગા રોડ શોની તૈયારીઓ કરવામાં આવી હતી.